ming030890/wiki-yue-high-quality huggingface dataset:
盧高

盧高（西班牙文：Lugo）係西班牙加利西亞一個城，因為佢有唯一留到而家嘅完整古羅馬城牆同埋有其他古羅馬遺跡，所以做咗其中一個世界文化遺產。
盧鳳儀

盧鳳儀，香港親中派政治人物兼法律界人士。

選舉經歷
喺2021年9月，佢經中國法學會港區理事協會提名成為香港特别行政區選舉委員會法律界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名蔡明禧。
盧靖姍

盧靖姍（英文：Celina Jade，1985年6月10號—），原名盧雪蓮（英文：Celina Horan），係中國女演員，2008年出道。佢係華美混血，喺香港出世同成長。出道後佢主要拍中國大陸同美國嘅影視作品。
盧頓

盧頓（英文：Luton）係英國英倫百福郡一座城，人口22萬。
盧頴萱

盧頴萱（Cherilyn Lo Wing Huen，1月3號—），係香港模特兒，2016年國際中華才藝小姐季軍，2018年國際旅遊小姐香港區冠軍。

簡歷
盧頴萱喺英國錫菲大學（University of Sheffield）主修園景建築，暑假返香港期間做過演員，之後返香港碩士實習期間開始做模特兒，並參加選美，因為拎到季軍，決定繼續嘗試發展，所以暫緩咗去英國錫菲大學讀碩士課程。
盧頴萱2016年參選國際中華才藝小姐，當時畀傳媒叫「翻版朱千雪」，最後攞季軍同埋我最喜愛的中華才藝小姐。佢2017年報名參選香港小姐，不過最後廿強止步。2018年佢贏咗國際旅遊小姐香港區冠軍，代表香港到馬來西亞參選國際旅遊小姐全球總決賽，嗰陣傳媒叫佢做「翻版邵珮詩」。
笛真人

笛真人（1973年3月22號—）係日本足球員，司職前鋒，效力過廣島三箭。
笠原宗太

笠原宗太（1976年5月9號—）係日本足球員，司職後衞，效力過大塚製薬，水戶蜀葵，及図南SC。
笛福

笛福（Daniel Defoe，1660年9月13號—1731年4月24號）係英倫小說作家，出名作品有《魯賓遜漂流記》。
笞刑

笞刑（粵拼：ci1 jing4，英文：caning），亦叫打藤、鞭刑，搞笑啲講做藤條燜豬肉，係一種沿用咗好耐嘅刑罰執行方式。執行者用竹或者藤製成嘅鞭嚟打人，通常係打籮柚或者背脊，往往都會導致皮開肉裂。鞭笞唔單止用嚟做國家刑罰，有時亦會喺家庭同學校發生，主要用嚟打手掌心或者籮柚，殘酷程度通常低過國家刑罰。
由於呢種刑罰普遍畀國際組織覺得對受刑人唔人道同侵犯人權，所以呢種刑罰喺世界上多數地區已經廢除。依家仲有大約16個國家實施類似笞刑，大部份喺亞洲同非洲（多數實行伊斯蘭教法），例如新加坡、汶萊、馬來西亞、阿富汗、伊朗、坦桑尼亞、波札那、尼日利亞等。
笠包

笠包（Rabaul）係巴布亞新畿內亞一埠，曾經係呢帶好繁盛嘅城。不過因為1994年火山爆發而覆歿。
海路上便，佢喺華南、香港、同南洋嘅沙巴同菲律賓，去澳洲東岸其中一路之上。
笛卡兒邪靈

笛卡兒邪靈（英文：Descartes' demon / evil genius）係一種知識論觀點。
根據呢種觀點，人嘅感官查實係受到某啲外在力量－「邪靈」－控制住嘅；人類所感受到嘅一切事物根本上就唔存在，冚唪唥都只不過係由控制住人類感官嗰隻「邪靈」創造出嚟嘅幻影－呢種諗法幾極端，但就嚴格嘅邏輯基準嚟講，又畀人覺得難以完全排除。
笛木優子

笛木優子 ，係日本嘅一個女演員。

拍過嘅作品一覽
呢個表唔完整，歡迎加料。
笠原弘子

笠原弘子 ，係日本嘅一個女藝人同埋配音員。
笠原昂史

笠原昂史（1988年11月21號—）係日本足球員，司職守門員，效力水戶蜀葵。
第2屆朝鮮地方選舉

第2屆朝鮮民主主義人民共和國地方選舉喺1956年分咗兩次嚟舉行。
11月20號，先由邑、面、洞同里舉行選舉，選出56,112個人大代表。
跟住到11月27號，道、市或郡嘅選舉就選出1,009個道級人大代表，同埋5,164個市或郡嘅人大代表。
第2屆澳門行政長官選舉

第2屆澳門行政長官選舉響2004年8月29號舉行。
第2屆烏克蘭總統選舉

第2屆烏克蘭總統選舉喺1994年6月26號舉行。如果冇人攞到過半數選票就會喺7月10號舉行第二輪投票。呢次選舉係烏克蘭喺1991年從前蘇聯獨立之後嘅第二次總統選舉。

罷工活動同共產黨復興
1993年6月7號，喺東部工業重鎮頓涅茨克因為經濟危機煤礦工人發動罷工抗議。咁啱所有事件嘅出現都係喺烏克蘭共產黨復興嗰時出現。
由於烏克蘭憲法唔畀蘇聯共產黨喺烏克蘭境內所以活動，所以烏克蘭共產黨啱啱成立冇耐就喺1993年6月19號頓涅茨克發動罷工抗議，就令人懷疑佢同蘇聯共產黨有冇關係。但由於烏克蘭憲法法院承認，烏克蘭共產黨係喺1991年7月22號登記成立，同1991年8月嘅蘇聯冇關，烏克蘭共產黨係從來冇同蘇聯共產黨有咩啦𠹌。另外喺2001年12月27號烏克蘭憲法法院承認共產黨唔係憲法禁止嘅政黨。

提前選舉嘅決定
1993年6月17號，烏克蘭議會決定總統同議會諮詢公投定喺1993年9月26號。但係9月24號突然話取消。烏克蘭議會喺1994年6月26號同1994年3月27號，提前搞總統同議會選舉。
第2屆烏茲別克總統選舉

第2屆烏茲別克總統選舉響2000年1月9號舉行，結果係現任總統卡里莫夫以攞到九成選票贏出。
第2屆星加坡總統選舉

第2屆星加坡總統選舉喺1999年8月28號舉行。

背景
由於做緊總統嘅王鼎昌唔想繼續做總統，所以冇參選。
選舉委員會宣布，1999年8月18號係提名日，如果嗰日有多過一個人出嚟報名參選，就係喺8月28號舉行選舉投票。
選舉委員會審查咗咁多個候選人嘅報名申請表之後，就頒發合格證書畀巡回大使塞拉潘·納丹，有份報名申請做候選人嘅私人補習老師黃文優同民主進步黨話事人陳樹芬就過唔到關做唔到候選人。
到咗最後得返塞拉潘·納丹一個人能夠做到候選人，由於冇第二個候選人，所以唔使投票直接贏出選舉。
1999年9月1號，塞拉潘·納丹接手做星加坡總統。
第2屆沙特阿拉伯市政選舉

第2屆沙特阿拉伯市政選舉喺2011年9月22號舉行。係沙特阿拉伯建國以嚟第二次舉行嘅選舉。

背景
呢場選舉原本定係2009年10月31號舉行，但係政府話要研究擴大選民同埋要計劃畀埋女性投票所以推遲選舉，所以就推到2011年9月22號舉行。
2011年3月底，城市同農村事務部話，女性喺今屆選舉都係冇資格投票同做候選人，因為係呢個國家嘅習俗嚟。
2011年4月23號至5月19號係畀合資格嘅人登記做選民。2011年5月28號至6月2號就畀合資格嘅人登記做候選人。

制度
夠廿一歲嘅男性可以投票選出一半嘅市政機構議席，另外一半係以委任嚟做。
第2屆突尼斯制憲會議選舉

第2屆突尼斯制憲會議選舉響2011年10月23號舉行。

背景
2011年初爆發茉莉花革命嘅突尼斯，推翻前總統本阿里嘅獨裁統治，掀起革命浪潮，統治埃及同利比亞多年政權先後被推倒，國際關注突尼斯革命之後係唔係可以順利過渡到民主，而呢場選舉正係突尼斯搞第一次民主選舉。
響首都突尼斯市，街頭貼滿同選舉有關嘅廣告，有教國民點投票同介紹候選人嘅廣告。
呢次選舉，有超過百幾個政黨，超過成萬個候選人，角逐二百一十七個制憲議會議席，而全國就七百幾萬個合資格選民。
第2屆朝鮮最高人民會議選舉

第2屆朝鮮最高人民會議選舉喺1957年8月27號舉行。
呢次選舉係以直選嚟選出215個議席。
呢次選舉原本喺1953年舉行，但係因為韓戰爆發而延遲到1957年舉行，同時呢次議席大幅插水到357席，原因係韓戰完咗之後韓國大力打壓共產黨，所以今次所有選區都喺北韓度，加上喺北韓爆發咗八月宗派事件令到北韓最高話事人想加強對最高人民會議嘅控制而將席數大幅插水。
同上次選舉一樣，呢次選舉所有選區都係只有一個候選人，而且佢哋全部都係由朝鮮勞動黨事前揀過。所以朝鮮勞動黨可以控制晒最高人民會議嘅決定。
第2屆澳葡立法會選舉

第2屆澳葡立法會選舉響1980年舉行，呢次選舉係葡萄牙響澳門舉行第二次澳門立法會選舉。

背景
自然人選民人數有成4,195人（其中有去投票嘅選民有2,600人，佔61.98%）。

制度
唔理係直接定間接選舉，都係用「漢狄法」（比例代表制一種）嚟選。

直接選舉
直選六席按得票由高到低排：宋玉生、歐若堅、林綺濤、費文安、華年達、李安奴。

委任議員
總督委任咗五個議員入立法會，分別係：何賢（1983年12月6號死，由崔樂其頂上）、鄺秉仁、施利華、彼莉絲、申齊士。
第2屆澳門立法會選舉

第2屆澳門立法會選舉響2001年9月23號舉行（第一屆除咗原嚟陳繼杰嘅議席由容永恩頂上之外，全體議員都順利由澳葡立法會過渡），呢次選舉直接選舉就會選十個議員出嚟，社團間選亦選出十個議員出嚟。剩底嘅七個議員就由行政長官收到選舉總結算嘅十五日內委任。全體議員喺10月15號宣誓就職。

提名
如果要參加直選最少要有四個，最多只有十個嘅候選人組成一隊，同埋最少要有三百，最多要有五百個選民簽名支持先可以報名參選。
如果要參加間接選舉嘅話，就少要攞到有關界別社團嘅四分之一選民提名先可以報名。

方式
唔理係直接定間接選舉，都係用「改良」漢狄法（比例代表制一種）嚟選，即係一組人入面攞到嘅票數除一畀第一個候選人，除二畀第二個候選人，除四（而唔係一般漢狄法嘅除三）畀第三個候選人，以次方嚟畀對應嘅第幾個候選人。呢種方法第一次就用喺1992年選舉入面。
選舉以澳門做單一選區。

宣傳
選舉宣傳期由9月8號至9月21號。9月22日係冷靜期唔可以進行任何嘅宣傳。

選民
自然人選民人數有159,813人（當中有去投票嘅選民有83,644人，52.34%）；而法人選民嘅人數就有625人，有權投票嘅選民就有3415名，有去投票嘅選民有2,224名，65.12%。

間選議席
間選加埋有十席，其中四席畀咗「僱主利益」，「勞工」、「專業」、「慈善、文化、教育及體育利益」（俗稱慈文教體）就分別各自攞到兩席。
咁多個界別從來冇派多個提名委員會（組別）出嚟參選，所以就從嚟都冇舉行過差額選舉，亦因為係咁，所以只要係有提名出嚟參選就一定會贏出。
勞工：劉焯華、唐志堅
僱主：曹其真、許世元、鄭志強、高開賢
專業：歐安利、崔世昌
慈善、文化、教育、體育：馮志強、陳澤武

直選結果
直選十席贏出嘅人分別有：吳國昌、區錦新、鄭康樂、關翠杏、梁玉華、周錦輝、方永強、梁慶庭、容永恩、張立群當選（粗體字係成功連任）。
以政治派別去計，
土生葡人 7.56%
自由開放陣營（民主派） 27.46%
傳統愛國陣營 36.34%
親中商人陣營 28.62%

事件
2007年5月10號，初級法院對一宗賄選案進行一審宣判，兩名被告都被裁定「不當扣留證件」罪名成立，判咗佢哋兩年監，緩刑三年，罰款一萬蚊。佢哋兩個人都唔認有人喺背後操控佢哋。
篆書

篆書係種唐字字體風格，西周時期出現，後尾演變出隸書。篆書可以分做大篆同小篆，當時江南亦有種鳥蟲篆。
築地100

《築地100》（Tsukiji Market 100），係香港電視娛樂製作嘅遊埠節目，2017年4月6號至8月17號逢禮拜四22:30-23:00喺ViuTV播，由陳方藤、梁諾妍（頭10集）、鄭家純（尾10集）主持。節目主要介紹日本東京築地場內同場內當中100間食店。頭十集重有介紹東京一帶適合跑步嘅路線。

相關節目
呢個節目曾經Crossover《瑪嘉烈與大衛系列 前度》嘅宣傳節目《前度來了》第3集，叫「瑪大100」，陳方藤亦有做其中一位主持。
範式

喺科學同哲學上，一個範式（英文：paradigm）係指一柞獨特嘅思考方法同概念，例如係一柞特定嘅做研究方法噉。範式以前曾經用嚟描述科學上面唔同嘅概念。而家就成日用喺描述科學上面或者認識論𥚃面嘅思維方式。
範疇化

喺數學入面，範疇化（英文：Categorification）就係由基於集合論嘅定理轉移去基於範疇論而對應嘅定理。當範疇化成功嗰陣時，佢會用範疇嚟代替集合、函子嚟代替函數、符合附加條件嘅自然變換嚟代替方程式。範疇化嘅英文term係由Louis Crane發明嘅。
範疇化嘅相反過程就係去範疇化。去範疇化呢個有系統嘅過程會將喺一個範疇入面唔同嘅同構物件定義為相等嘅。去範疇化呢個過程通常係好容易，但係範疇化呢就難好多嘞。
範疇化同去範疇化唔係啲咩準確嘅數學程序，佢哋之不過係形容緊有可以類比嘅係有啲乜嘢。呢啲字嘅用法就好似廣義化噉，而唔係好似層片化（sheafification）噉。
範疇論

範疇論（英文：category theory、日文：圈論）係數學入面嘅一科，用好抽象嘅方法嚟處理唔同嘅數學概念，將唔同嘅概念形式化做「物件」（object，亦稱「對象」）同埋「態射」（arrow或morphism）。態射有兩個基本嘅性質，第一係態射嘅複合符合結合律，即係同係一樣嘅；第二係每個物件都有佢對應嘅恆等態射，恆等嘅意思即係佢好似加法入面嘅、乘法入面嘅噉，符合、。
數學入面好多嘅領域都有對應嘅範疇，例如微分幾何就有「可微流形範疇」，物件係「可微流形」，態射就係「光滑映射」。用範疇論可以令唔同領域入面嘅數學結論更加容易論述、證明，而且可以搵到唔同領域之間嘅關係。
範疇論最初係由 Samuel Eilenberg 同 Saunders Mac Lane 喺1942-45年期間整出嚟嘅，佢哋嗰陣係研究緊代數拓撲，想用範疇論嘅語言（例如範疇、函子、自然變換呢啲概念）嚟研究邊啲數學操作會保存數學結構。
築·動·愛

《築·動·愛》（粵拼：zuk1 dung6 oi3；英文：Love and Construction）係香港無綫電視同建造業議會合作製作嘅時裝電視劇，由陳瀅、傅嘉莉同劉江等等主演。節目喺2017年6月17號到7月15號香港時間逢禮拜六20:00到20:30喺翡翠台播，總共4集。
呢個節目喺無綫電視網站入面一度無自己網頁，而myTV super亦一度都無提供重溫，要到第二個禮拜先至補返。另外，雖然呢個節目係由4個故仔組成嘅單元劇，但無綫電視並未好似《廉政行動》系列噉將佢歸類做劇集，而係歸類做資訊節目。

節目調動
2017年7月1號：由於直播「慶祝香港特別行政區成立20周年煙花匯演」，所以停播一次。
石澳後灘泳灘

石澳後灘泳灘，香港泳灘之一，喺石澳石澳道，英文叫Rocky Bay Beach。行政上歸南區。設施有泳灘。歸康樂及文化事務署管。
石澳巴士總站

石澳巴士總站係香港島南區石澳沙灘附近嘅巴士總站，喺石澳道嘅東端。而家有兩條新巴線，主要服務嗰度嘅居民、商戶同埋遊客。
1955年落成嘅巴士總站站長室建築，喺2013年被列為二級歷史建築。
新巴以前經營一條冷氣巴士309線，來回中環同石澳，已取消。

新巴9線
石澳←→筲箕灣
提供石澳來往筲箕灣嘅巴士服務，1951年4月16號起投入服務。

新巴N9線
石澳←→筲箕灣（只係喺中秋節、聖誕同元旦前夕深夜同翌日凌晨行走）
提供石澳來回筲箕灣嘅節日通宵巴士服務，1997年12月24號夜晚起投入服務。
石澳郊野公園

石澳郊野公園（Shek O Country Park）係香港嘅郊野公園，1979年9月21號劃定，喺香港島東南部，石澳同鶴咀一帶，有701公頃大。
維基同享有多媒體嘅嘢：Shek O Country Park
石澳半島

石澳半島（英文：Shek O Peninsula）係香港一個半島，響香港島南區東部，西面係赤柱半島，半島上面有雲枕山、打爛埕頂山、觀音山同龍脊。
石澳天后廟

石澳天后廟係香港一間天后廟，地點係香港島南區石澳村333號，係香港三級歷史嘅建築物。

歷史
石澳天后廟保存住一塊清朝光緒十七年（1891年）嘅匾額，所以呢間廟唔會遲過1890年代落成。
石澳天后廟有一個關於建廟源由嘅傳說。據說石澳曾經出現嚴重水災，當晚村民夢見天后娘娘（媽祖），話自己會透過一尊木像顯靈，同時指示一個地方起廟宇。第二日朝早，啲村民果然喺沙灘上揾到一尊木像，就依照天后嘅指示興建天后廟。
石澳天后廟係喺2010年4月16號被確認列為香港三級歷史建築。

建築
石澳天后廟嘅外形長而窄，係兩進式設計，中央部份設有一個天井。
石澳泳灘

石澳泳灘，香港泳灘之一，喺石澳石澳道，英文叫Shek O Beach。行政上歸南區。設施有泳灘、燒烤場。歸康樂及文化事務署管。
石澳海角郊遊區

石澳海角郊遊區，香港公園之一，遊樂場之一，喺石澳山仔路盡頭，英文叫Shek O Headland Picnic Area。行政上歸南區。設施有燒烤場。
石濤

石濤（1642年—1707年）係大清初期嘅畫家，本嚟係大明宗室，之後削髮為僧。佢主要畫山水畫。
索罟灣

索罟灣（Sok Kwu Wan）係香港離島區一海灣，喺南丫島東岸。「索罟」即係漁民捉魚用嘅繩網。
維基同享有多媒體嘅嘢：Sok Kwu Wan
索爾頓湖

索爾頓湖係美國加州南面一個鹹水湖，面積889平方公里。
索索貢省

索索貢（英文：Sorsogon）係菲律賓一省，首府索索貢市。
索科特拉島

索科特拉島（Socotra）係也門一個島，喺阿拉伯海近亞丁灣，面積3,796平方公里。
維基同享有多媒體嘅嘢：索科特拉島
索米爾

索米爾（法文：Saumur）係法國盧華爾河區曼恩-盧華爾一個城鎮，面積約莫有66.25平方公里，人口約莫有3萬人。
索罟灣天后宮

索罟灣天后宮，又叫索罟灣天后廟，係香港一間天后廟，喺新界南丫島索罟灣。

史
索罟灣天后宮嘅古物包括清朝道光六年（1826年）鑄造嘅聚寶爐，道光八年（1828年）嘅匾額，同埋光緒廿一年（1885年）鑄造嘅銅鐘。
索罟灣天后宮曾經喺光緒二十八年（1892年）重修。該廟喺2004年1月22號被焚毀，及後得到南丫南鄉事委員會籌款重建。
索罟灣遊樂場

索罟灣遊樂場，香港公園之一，遊樂場之一，喺南丫島索罟灣，英文叫Sok Kwu Wan Playground。行政上歸離島區。設施有硬地球場，以及七人足球場。
索爾貝婁

索爾貝婁（Saul Bellow，1915年6月10號—2005年4月5號）係美國小說作家，1976年同時攞到諾貝爾文學獎同埋普立茲小說獎。
碧江區

碧江區係中國貴州銅仁下轄嘅一個市轄區，有1012平方公里咁大。
碧岳十二世

碧岳十二世（Pius XII，又譯庇護十二世，1876年3月2號—1958年10月9號）係羅馬天主教第260任教宗，1939年到1958年在位。
碧岳四世

碧岳四世（Pius IV，又譯庇護四世，1499年3月31號—1565年12月9號）係羅馬天主教第224任教宗，1559年到1565年在位。
碧映路

碧映路（粵拼：bik1 jing2 lou6）係中國廣東廣州嘅東西走向馬路，喺海珠區赤崗，西邊從赤崗西路開始，一直向東去到赤崗東路。

概要
全長634m，闊11～39米，雙向2～6車道。馬路西窄東闊。
碧根果仁

碧根果仁（Pecan），又叫美國合桃，係合桃嘅一個品種，原產北美洲中南部，係美國常見嘅果仁。
碧水灣温泉度假村

碧水灣温泉度假村，簡稱碧水灣，係中國廣東廣州一大型度假村同温泉，2001年9月28號開檔，喺從化區良口鎮嘅御泉大道入面，105國道嘅K2461+800標記位。附近冇幾遠就係廣州馬術場同良口墟。
佢由民航中南空管局嚟出钱，按五星級嘅標準嚟起嘅大型露天梭打溫泉，重有住宿、餐飲、休閒娛樂、商務會議呢啲功能嘅綜合性豪華嘅溫泉度假村。

介紹
呢間度假村嘅佔地面積係300畝地，建築面積有40000幾平方米。而大型嘅露天溫泉就佔地38畝。
碧嶺街道

碧嶺係中國廣東深圳坪山區下邊嘅一個街道，叫碧嶺街道，下轄3個社區。
碧桂園鳳凰城

廣州碧桂園鳳凰城：喺中國廣東省廣州市增城區新塘鎮嘅一個樓盤。
南京碧桂園鳳凰城：喺中國江蘇省南京市句容市黃梅鎮嘅一個樓盤。
濟南碧桂園鳳凰城：喺中國山東省濟南市章丘市聖井鎮嘅一個樓盤。
碧桂園·東江鳳凰城：喺中國廣東省河源市源城區嘅一個樓盤。
瀋陽碧桂園鳳凰城：喺中國遼寧省瀋陽市蘇家屯區嘅一個樓盤。
第3屆南越參議院選舉

第3屆南越參議院選舉喺1973年8月26號喺南越度舉行。呢次選舉有四組名單出嚟參選，每個選民有兩票（即係每人可以投兩組），贏出組別可以攞到十五席，最多只有二組贏出，而呢屆選舉投票率係92.7%。

結果
以一個選民嚟計（唔係以一人兩票嚟計）。
第3屆南越總統選舉

第3屆南越總統選舉喺1971年10月2號喺南越度舉行。
呢次選舉由於有兩個反對黨抵制，所以只有阮文紹一個現任總統出嚟選，最後以5,971,114票贏出，呢屆選舉投票率係87.9%。
第3屆印尼立法機構選舉

第3屆印尼立法機構選舉喺1977年5月2號舉行。
第3屆南越國會選舉

第3屆南越國會選舉喺1967年10月22號喺南越度舉行。呢次選舉只有幾個人係有政黨身份，而投票率係72.9%。
第3屆哈薩克總統選舉

第3屆哈薩克總統選舉喺2005年12月7號舉行。
喺呢次選舉入面反對派Zamanbek Nurkadilov被人暗殺，中槍身亡。
第3屆孟加拉國國會選舉

第3屆孟加拉國國會選舉喺1986年5月7號舉行。
呢次選舉由孟加拉國民族黨（艾爾沙德）贏出，喺三百席入面攞到一百五十三席。
而上屆贏出嘅孟加拉國民族主義黨抵制選舉而冇參選。
第3屆卡塔爾市政選舉

第3屆卡塔爾市政選舉喺2007年4月1號舉行。

背景
呢場選舉只有兩萬八人係有投票資格。

候選人
呢次選舉有一百廿二個男性同三個女性去爭廿九個中央市政委員會議席。
第3屆印尼總統選舉

第3屆印尼總統選舉喺1999年10月20號舉行，呢次選舉係印尼唯一一屆間接選舉總統，下一屆就會係全民選舉印尼總統。呢次選舉比較出奇嘅係現任總統哈比比（專業集團黨）冇出嚟競逐連任。
而係呢次選舉入面，瓦希德（印尼民主黨）當選。而梅加瓦蒂（印尼鬥爭民主黨）就喺呢次選舉入面大敗。選舉結束冇幾耐之後梅加瓦蒂就去投訴呢次選舉結果。
第3屆塔吉克總統選舉

第3屆塔吉克總統選舉喺1999年11月6號舉行。
結果係塔吉克人民民主黨嘅埃莫馬利·拉赫蒙以攞到97.6%嘅選票贏出。

制度
塔吉克法律規定，候選人要攞到50%以上，選舉結果先有效；如果第一輪投票入面有候選人攞到50%以上嘅選票，就立即贏出唔使搞第二輪選舉。
第3屆奧斯卡金像獎

第3屆奧斯卡金像獎（1930年度）喺1930年11月5號喺美國加州舉行。

主要嘅獎
呢節要加長。
粗體表示攞到獎。
璦琿

璦琿係中國古地名，遺址響而家黑龍江省黑河市愛輝區璦琿鎮。

歷史
璦琿係15世紀建立嘅東北亞市鎮。1858年5月28日，俄國同清政府響呢個城鎮簽咗《璦琿條約》。1900年俄軍大舉入侵滿洲，冇幾耐璦琿城失陷，俾俄軍焚燬，原城址得返一棵松樹，名為「見證松」。後來璦琿縣駐地改為離古璦琿以北三十幾公里嘅黑河鎮，即係而家黑河市愛輝區嘅前身。1956年璦琿縣改名做愛輝縣，而後改區。2015年5月18日，愛輝區嘅愛輝鎮改咗璦琿鎮。
璩美鳳光碟事件

璩美鳳光碟事件係指臺灣傳媒人璩美鳳喺2001年同已婚電腦工程師曾仲銘發展婚外情，被密友郭玉鈴拍下性愛光碟嘅事件。佢哋嘅婚外情當時除咗被《獨家報導周刊》喺12月報導外，性愛光碟亦被大量複製隨雜誌附贈。光碟入面，璩美鳳除咗同曾仲銘上床做愛之外，亦有同友人周志偉（之後加入國民黨）做愛嘅畫面。
事件當時令璩美鳳身敗名裂，而且海外亦有所關注，亦引起台灣有關新聞自由尺度同埋界限嘅爭議。
由於光碟內容涉及璩美鳳私隱，璩美鳳一狀告上法院，官司糾纏幾年之後，獨家報導發行人沈嶸（創辦人沈野個女）被依「妨礙秘密罪」判處有期徒刑兩年。

被偷拍來由
2001年，璩美鳳喺擔任新竹市文化局長，同新竹巿長蔡仁堅曾經係情侶，但璩嘅好友郭玉鈴不滿佢劈腿，加上兩人嘅財務糾紛，於是郭玉鈴指使徵信業者喺璩美鳳新北巿淡水海悅大樓屋企裝針孔攝影機偷拍，結果影低璩與曾仲銘、周志偉嘅性愛畫面。郭事後向媒體兜售，《獨家報導周刊》買咗段片，之後報導事件。

影片曝光
喺影片曝光後，璩美鳳喺一個星期後（12月15號）公開露面向公眾道歉，又話郭玉鈴喺度推卸責任，希望法官能從重量刑。而周志偉當時就趕住寫博士論文，所以無回應到事件，對於影響家人感到抱歉。
另外，璩美鳳喺2002年又出版咗《璩美鳳懺情錄》講述事件。

司法處理
之後，璩美鳳對包括蔡仁堅、郭玉鈴、獨家報導創辦人沈野、發行人沈嶸等十一名被告提出高達一億元嘅民事賠償。另外，璩蔡二人亦喺檢察官面前進行對質，璩指控蔡仁堅帶郭玉鈴去搵人裝針孔，話蔡仁堅係主謀，但蔡仁堅否認。璩美鳳後來對蔡撤告。
2006年6月，台北地方法院作出判決，郭玉玲要賠償璩美鳳259萬元。
2007年3月，獨家報導發行人沈嶸被依「妨礙秘密罪」判處有期徒刑兩年定讞，2007年3月入獄。

璩美鳳、沈嶸和解
2008年2月，身為澳門澳亞電視台主播嘅璩美鳳返台，迎接刑滿嘅沈嶸出獄，而且仲要帶埋澳亞嘅記者採訪，再次成為傳媒焦點。

公主性愛光碟事件
2002年2月，台灣《壹週刊》報道「公主性愛光碟」事件，但因為《獨家報導》喺璩美鳳光碟事件被重罰，所以好多傳媒都唔敢輕舉妄動。

女事主多年後提起事件
喺2019年，璩美鳳主持網上節目《別跟我談美得》，提到呢次事件，話自己原諒咗陷害佢嘅人，但仲未走出當時嘅陰影。佢又提到事件爆發後，佢無咗自尊亦無咗自我，冇辦法相信任何一個人。

男主角去向
曾仲銘後來成為手遊業者隆中網路董事長，周志偉成為淡江大學全球政治經濟學系助理教授並且喺2016年擔任國民黨文傳會主委。
璐璐

《璐璐》係中國歌手劉歡填詞、作曲同演唱嘅一隻歌。呢隻歌係講緊佢同佢老婆之間嘅恩愛。

背景同簡介
呢隻歌係劉歡喺1987年寫落嘅歌。隻歌依家係國語版，但劉歡去起稿寫呢隻歌嗰陣係用法文嚟寫。《璐璐》呢隻歌係講緊佢同佢老婆嘅戀愛，而呢隻歌嘅歌名就用佢老婆「盧璐」個名去起。喺1987年年底，佢老婆去北京請佢去錄湖南衛視嘅元旦晚會，佢哋兩個一見面就一見鐘情，用咗9日時間就閃婚。響錄完節目之後，劉歡就喺長沙度為佢老婆用法文寫咗呢隻歌嘅歌詞。
去到2013年，佢哋結婚25週年，劉歡先為佢老婆補辦婚禮，正式獻唱呢隻歌畀佢。
喺2019年，劉歡喺《歌手2019》第九期再唱呢隻歌去表達佢對老婆嘅愛，並攞到嗰集觀眾票選第五名同樂手投票第四名。
璧山

璧山（粵拼：bik1 saan1），古稱壁山（bik1 saan1），係中華人民共和國重慶市轄區，舊時係縣。2014年撤縣設區。

沿革
唐至德二年（757年）設壁山縣。
元至元二十二年（1285年）併入巴縣。
明成化十九年（1483年）復置。
清康熙元年（1662年）由永川縣代管；雍正七年（1729年）復置，改名「璧山」。
2014年撤縣設區。
璩氏

璩（粵拼：keoi4）係唐人姓氏，喺《百家姓》裏頭排第306位。
呢篇璩氏係同姓氏有關嘅楔位文章，重未寫完嘅。麻煩你幫手充實佢。
璀璨寶石

璀璨寶石 (Splendor) 係一隻2-4人一齊玩嘅棋盤遊戲，由Marc André設計，Pascal Quidault插圖。佢係由Space Cowboys，Asmodee喺2014年發行。呢隻遊戲喺2015年開發咗手提電話版應用程式。2017年發行咗擴充包。

遊戲
Splendor係一款資源管理遊戲,2-4個玩家需要收集寶石,然後用相應嘅寶石換取發展咭。
發展咭有三個等級: (•、••、•••),係代表購買嗰張卡嘅難度。
發展咭亦包括寶石獎勵,等玩家可以用於折扣嘅方式購買之後嘅發展卡。
遊戲開始前，將 n +1 數量嘅貴族牌面朝上放喺最高嘅位置， n係玩家人數。將每個級別（•、••、•••）嘅發展咭面朝上打開四張擺喺中間，其餘嘅放返入相應難度級別嘅牌組入面。寶石則依玩嘅人數放置唔同數量(2人每款4個,3人每款5個,4人用晒每款7個)擺喺最低。
玩家每回合必須揀下面其中一個動作:
喺寶石區域中拎最多三種唔同顏色嘅寶石。
喺寶石區域中拎兩個相同顏色嘅寶石(前提係呢個顏色至少剩低四個) 。
拎一個金寶石同保留一張發展咭,(但持有嘅保留發展咭總數唔可以超過三張) 。
花費所需嘅寶石代幣或/和使用玩家之前購買嘅發展咭上面嘅寶石獎勵嚟購買發展咭。
呢個動作之後:
如果玩家有足夠嘅發展咭獎勵觸發到貴族點數獎勵,就可以拎走貴族牌。
每一回合只可以拎一張貴族牌;玩家可以喺符合條件嘅貴族牌之間揀其中一張。
玩家可以保留貴族牌直到遊戲結束。
貴族牌唔會喺遊戲過程中補充。
如果玩家擁有超過10個寶石,就需要退返寶石到總數係10個或者更少。
如果購買發展咭,空白位置會即刻喺相應牌組最頂嗰張補充。牌組用晒之後,就會保持空白,唔需要再補充。

遊戲結束
當有一個玩家達到15點聲望，所有玩家會玩埋當前嘅回合，直到每個玩家都完成相同嘅回合數，遊戲就結束。

計分方法
遊戲結束咗之後，最多聲望嘅玩家係贏家；打和嘅話，買得最少發展咭嘅玩家係贏家。如果仲係打和，保留牌最少嘅玩家係贏家。如果都仲係打和，咁就會一齊贏喇。
璦琿條約

《璦琿條約》，係大清帝國同俄羅斯帝國喺1858年（咸豐八年）5月28號喺璦琿（喺而家黑龍江省黑河）簽嘅條約，內容係大清需要將烏蘇里江以東嘅60萬平方公里外滿洲領土割讓畀俄國，而烏蘇里江以東嘅40萬平方公里外滿洲領土就變成清俄共管，取代兩國1689年簽訂嘅《尼布楚條約》。不過，條約嗰時未有畀大清朝廷正式承認。
兩年之後嘅1860年，大清打輸第二次鴉片戰爭，俄國逼大清正式承認《璦琿條約》，同時加簽《清俄北京條約》，將《璦琿條約》入面兩國共管嘅土地同埋庫頁島都割埋畀俄國。
米豬連

米豬連（粵拼：mai5 jyu1 lin4）係一個喺香港反逃犯條例修訂運動期間成立嘅飲食指南，幫助黃絲識別支持反修例運動嘅「黃店」，呢個名仿照米芝蓮飲食指南。米豬連標誌係一隻戴黃色頭盔嘅連登豬。好多「黃店」會喺餐廳出面貼呢個標誌畀人辨別。
米賽爾

米賽爾·愛德華度·帕斯特拉納·博雷羅 （西班牙文：Misael Eduardo Pastrana Borrero，1923年11月14號—1997年8月21號）係哥倫比亞律師同政治人，喺1970年至1974年間出任哥倫比亞總統。米賽爾係前哥倫比亞總統帕斯特拉納阿爸。
維基同享有多媒體嘅嘢：Misael Pastrana
米赫洛域

施尼沙·米赫洛域（塞爾維亞文西里爾字母：Синиша Михајловић，讀音：[sǐniʃa mixǎjloʋit͡ɕ]，1969年2月20號—2022年12月16號）係前南斯拉夫足球員，司職後衛，亦係足球教練，執教過AC米蘭。
2019年確診白血病，至2022年12月16號過身。
米路斯卡拉錫

米路斯卡拉錫（塞爾維亞文：Miloš Krasić，1984年11月1號—）係塞爾維亞男足球員，身高185 厘米，重72 千克，喺1999年正式出道。

葳蕤史
呢節要加長。
米路斯·班度域

建議米路斯·班度域按照原文發音改名做米路殊·彭托域治。 請睇下相關討論同提議緊嘅相關指引。
米路斯·班度域（塞爾維亞文：Miloš Pantović，1996年7月7號—）係一個塞爾維亞足球員，效力德國甲組足球聯賽球隊拜仁慕尼黑，主要司職翼鋒。
米路斯域

米路斯域（塞爾維亞文：Саво Милошевић，1973年9月2號—）係塞爾維亞足球領導、前足球員，踢前鋒。

葳蕤史
呢節要加長。
羅德島巨像籃球會

羅德島巨像籃球會（英文：Kolossos Rodou B.C.）係希臘羅得嘅職業籃球球會，依家打緊希臘籃球甲級聯賽。
羅得島太陽神銅像

羅得島太陽神銅像係古代世界七大奇蹟之一。佢係一座喺希臘羅得島嘅太陽神海利歐斯銅像，喺公元前280年整嘅，但座神像喺公元前226年因為地震而破壞咗。
羅德島州

羅德島州，係美國最細嘅一個州，不過州名就最長。人口有1,053,209，首府普洛維登斯。
維基同享有多媒體嘅嘢：Rhode Island
羅德丞

羅德丞，GBM（英文：Lo Tak-shing，1935年1月23號—2006年12月11號），人稱大羅，係香港法律界人士，做過香港律師會會長，亦做過市政局、香港立法局同香港行政局議員。
羅德侯鯨

羅德侯鯨（Rodhocetus）係種絕咗種嘅幾個鯨魚，佢哋擁有陸地哺乳動物嘅特徵，因此支持進化論嘅人指由陸地過渡到海上嘅講法。
羅德侯鯨生存喺 5200 萬年前，身長 3.3 米，嘴較長，身體成流線型，有一對可划水嘅後肢。羅德侯鯨比過渡型態嘅陸行鯨（生存於始新世初期嘅水棲動物，會喺岸邊埋伏獵物，但係行得好論盡）更適應水生活，個腎可以令佢哋直接用海水，流線型嘅身體同類似鰭狀嘅四肢令佢哋水裏頭靈活咁郁，連鯊魚都唔易捉到佢哋。前肢成鰭狀，尾部演化成大尾鰭，幫手推動向前。
羅德列基斯艾維斯

羅德列基斯艾維斯 （葡文：Rodrigues Alves；1848年7月7號—1919年1月16號）係巴西律師同政治人，巴西聖保羅州嘅瓜拉廷格塔出世。喺1887年至1888年同1900年至1902年同1912年至1916期間出任聖保羅州州長，1902年至1906年期間出任巴西總統。
禮貌

禮貌（粵拼：lai5 maau6），或者叫禮儀（粵拼：lai5 ji4）係對住人社交或者講話嘅好行為。唔守禮貌叫做「無禮貌」。種種民族嘅禮貌都唔同。禮貌通常係由細敎落，但係未必肯學。

客套話
早晨
你好
大家好
拜拜
再見
唔該
唔好意思
對唔住
對於唐人嘅禮貌，對自己人唔打招呼，唔講拜拜都唔算係無禮貌，但係道歉係最重要，犯錯咗之後就一定要道歉，冇得揀。
禮賢會恩慈學校

禮賢會恩慈學校（英文：Rhenish Church Grace School）係香港一間中度智障特殊學校，位於九龍鑽石山鳳德邨。基督教信義宗嘅香港禮賢會所主辦。

學校設施
課室、有蓋學生候車處、運動場、集會禮堂、制服團隊室、宗教室、體育科用品室、醫療室、電腦室及電腦輔助教學室、言語治療室、自閉症學生輔導室、學生行為輔導室、多媒體教具製作室、音樂室、社工室、主題教學區、自理室、設計與科技室、視覺藝術室、教具資源室、家政室、學生活動室、會議室、圖書館、多感官功能治療室。

基礎課程（小一至中三）
語文、數學、常識、自理、感知（小一至小六）、視覺藝術、體育、音樂、設計與科技、電腦、家政、宗教德育、圖書館課。

高中
核心科目：語文、數學、通識
選修科目組別一（體藝）：音樂、體育、視覺藝術
選修科目組別二（生活應用）：科技與生活、資訊與通訊科技、設計與應用科技。
禮記集說

《禮記集說》係南宋學者衛湜註解《禮記》而寫嘅書，大概喺開禧、嘉定年間（1205年到1224年）成書。本書收錄《禮記》四十九篇文入面其中四十七篇。
禮賢會

禮賢會，基督敎差會之一，屬基督新教，來自普魯時，後德國統一，就歸德國。宗派為德國流行嘅信義宗。個會德文名Rheinische Missionsgesellschaft ，英文名Rhenish Missionary Society。禮賢個名，取自來德國萊恩河嘅音，來自普魯時萊茵省 。本身係細差會，一八二八年九月廿三號，合拼成禮賢會。一八二九年開始派傳教士出去，有南非、新畿內亞，重有中國，連埋香港。由於倫敦傳導會已經喺好多地方紥根，禮賢會亦同佢地合作。
喺華南成立中華基督教禮賢會，一九五一年，分出中華基督教禮賢會香港區會。
一九七一年，個會移籍入去德國聯合差會，香港區會就名稱無變。
禮賢會外海分會，亦有啲歸咗入其他教會。
禮物經濟

禮物經濟（英文：gift economy）係經濟體系嘅一種，指啲人以交流禮物嘅方式交流經濟價值。
禮記

《禮記》又叫做《小戴禮記》，係儒學經典，被列入五經之一，收錄戰國時期孔子門生同嗰時其他儒學學者嘅作品。
禮記雪糕

禮記雪糕（Lai Kei Ice Cream）係澳門一間老字號嘅冰室同雪糕品牌，喺1933年由鄺禮敬先生創辦。最初嗰陣時係推架手推車喺路邊度擺賣雪糕，後尾佢從街邊搬咗去店鋪內，喺1960年代就搬咗去望德聖母堂同水坑尾街附近一段啲荷蘭園大馬路商鋪去做直到而家重做緊。

簡介同埋歷史
1933年，禮記雪糕正式創辦，初期以手推車喺路邊度擺賣雪糕。
1960年代，搬咗去近望德聖母堂同水坑尾街一段荷蘭園大馬路商鋪現址繼續去做落去。 
1970-1980年代，禮記雪糕創辦人唔單只研發出紅豆雪條、雪糕磚同埋雪糕三文治等出名嘅產品，而佢更家親自設計”孖辮妹”商標作為呢個雪糕品牌嘅標誌。
目前，禮記雪糕由第三代傳承人鄺永燦先生去做，店內外充滿著懷舊同埋樸素嘅風格，而喺介紹中就話呢間鋪頭係澳門碩果僅存嘅冰室之一。

禮記餅家告禮記雪糕案
2022年3月7號，澳門特別行政區終審法院就對一宗關於商標——「禮記Lai Kei」註冊申請上訴案作出咗裁決。系判決書到指出禮記雪糕嘅商標系由「禮記Lai Kei同埋一個細路女嘅圖像組成」，並且系享有呢個聲譽嘅商標，故此確認拒絕「相似」商標註冊嘅決定。又指，持有「禮記Lai Kei同埋一名細路女嘅圖像組成」呢個商標嘅店鋪（即：「禮記雪糕」）被「澳門特色老店評定委員會」評定咗系「澳門特色老店」，「屬澳門歷史悠久嘅店鋪同埋具有特色嘅商標，而享有聲譽嘅商標會增加消費者對相似嘅商標產生咗混淆嘅風險，因為呢個馳名商標會為消費者留低左更持久嘅記憶」。
終審法院院長辦公室系2022年3月7號哥日公佈呢單案件嘅詳情，判左原告 (甲方，禮記餅家) 敗訴。
禮薩呼羅珊省

禮薩呼羅珊省（波斯文：استان خراسان رضوی‎）係伊朗一省，首府馬斯哈德。
禮薩汗

禮薩汗（波斯文：رضاشاه پهلوی‎，1878年3月15號—1944年7月26號）係伊朗沙王，創建巴列維王朝，1925年登基，推翻愷加王朝，1935年正式將國號由波斯改做伊朗，1941年因為英國同蘇聯入侵伊朗而被逼退位，1944年喺南非去世。
禮薩汗退位之後，由佢個仔巴列維繼位。
荔灣區雙橋學校

，又嗌荔灣區雙橋實驗學校，係中國廣東廣州嘅一間有初中三年同小學六年全日制嘅學校，1950年開辦，位置喺荔灣區大坦沙橋中中路裕福街33號。
佢係荔灣區唯一公辦九年一貫制嘅學校。呢間學校喺2003～2008年間，俾好多荔灣區啲中學學生笑佢做「雙橋味精」同「雙橋生抽王」。

校服色
長袖
中學部
衫：　　相間。領　，袖口　帶一條　　相間嘅線。正面打掂位中間　兩邊　，背面純　；兩袖　，除膊頭到關節位之間有　花紋；左右對稱。
褲：　，兩邊各有個　嘅直角三角形。
小學部
衫：　　相間。領　，袖口　帶兩條　線。正面同背面都係上　，分界線喺心口位；兩袖喺膊頭到關節位之間　，關節位到手臂之間　，中間有　　相間嘅分界線；左右對稱。
褲：　，兩邊各有個　嘅中等厚度直線但近袋口位有　三角隔開咗兩邊。
短袖
中學部
衫：　　相間。左右對稱，領　帶　邊，兩袖同正反面都係　底色但近膊頭位嘅正面部分有兩個　三角形。有領有紐扣。
褲：純　。
小學部
衫：　　相間。左右對稱，領　帶　邊，袖口　帶　邊。正反面都係上　下　，中間有兩條　　相間成梅花間竹嘅線，位置喺水平中間位。有領有紐扣。
褲：　，兩邊各帶有兩條相平行嘅幼　線。

史
1950年：學校正式開辦，初期係白雲區坦尾村（今日嘅荔灣區坦尾社區）嘅圍館學堂。隨後無耐改名做坦尾小學。
1994年2月：學校亦轉型成中學兼改名做白雲區松洲中學。
2002年初：由於大坦沙從白雲區轉畀荔灣區，學校亦改屬荔灣區兼改名做荔灣區雙橋中學。
2008年6月：荔灣區人民政府為咗整合教育資源，將呢間學校同雙橋小學合併，改名做荔灣區雙橋學校。
荔灣廣場

荔灣廣場（粵拼：lai6 waan1 gwong2 coeng4）係中國廣東省廣州市入面嘅其中一間有住宅、飲食、買嘢同埋娛樂喺埋一齊嘅商業大樓。而呢間商業大樓喺荔灣區嗰邊，南邊靠住下九路；西邊靠住康王南路；北邊靠住長壽西路；東邊靠住德星路嗰邊。隔籬冇幾遠就係上下九步行街同埋帶河路玉器街。
荔灣廣場插入舊區嘅形態，直接改變咗西關周邊同街坊嘅生活節奏，有批評指荔灣廣場係「破壞咗老西關嘅文脈」。
荔灣區立賢中學

荔灣區立賢中學Liwan Lixian Middle School位置文昌南路西邊嘅舊寶華以南，曾二巷以北同寶華大街東邊。明細類廣州市一級學校成立2004年6月9號校區荔灣區級別初中三年全日制網站http://lxzx.lwedu.com
學校南門
荔灣區立賢中學
係中國廣東廣州嘅中學，2004年6月9號成立，位置喺荔灣區文昌南路西邊嘅舊寶華以南，曾二巷以北同寶華大街東邊。

校服色
短袖
衫：　　相間，有領有紐扣，領　，兩袖上邊有明顯嘅中等　線，正面嘅中間部分帶有上粗下幼嘅　線，左右對稱。
褲：純　。
長袖
衫：　　相間。領　，袖口　帶一條　線。兩個袖同衫兩邊位都帶有　嘅花紋。左右對稱。
褲：
（2012～而家）　，兩邊有　嘅直角三角形。
（2004～2012）　，兩邊各帶兩隻　嘅四邊形。

史
2004年6月9號，荔灣區教育局工會委員會同荔灣區總工會分別喺西場嘅增埗大街同石路基嘅十二中東南邊嘅教學樓（今日嘅廣州市西關外國語學校英語部樓）搞咗中學部。2005年因為36中同24中合併，學校原先從石路基搬到而家文昌街嘅舊寶華，文昌路口一帶。
荔灣區金道中學

係中國廣東廣州嘅一間全日制中學，1995年9月開辦，位置喺荔灣區芳村嘅芳村大道中金光一街1號（珠江隧道南邊附近嘅花地之約雕像西北角）。
佢亦係廣州地鐵1號綫嘅芳村地區，沿線拆遷安置小區嘅配套學校。

校服色
短袖：
衫：　，左右對稱，有領有紐扣，領同袖口都帶兩條好幼嘅　線。
褲：　，兩邊有　嘅中等厚度線。
長袖：
衫：　，領　，袖口　　　相間，兩邊衫袖近胳肋附近有　嘅色塊，左右對稱。
褲：　，大髀附近有上四邊形，下銳角三角形嘅　實心方框。
風褸：（待查）
荔灣區立賢小學

立賢教育機構喺2004年6月成立咗中學部後，時隔3個月又成立咗小學部，初期位置喺荔灣區增埗嘅水泥廠附近（今日嘅灣畔大街近增埗公園嘅位）。2009年因水泥廠搬遷同埋增埗一帶搞環保開發，學校向南搬到而家嘅黃沙大道一帶繼續辦學。
荔灣區骨傷科醫院

，又嗌西關正骨醫院，係中國廣東廣州嘅中西醫結合治療骨傷科嘅二甲醫院，1920年代起好，位置喺荔灣區文昌北路235號。佢亦係中國大陸嘅老字號醫院之一。
間醫院主要醫骨傷而出名。1999年搞過升級改造，2009年被列入廣州市同廣東省非物質文化遺產保護名錄。
羅穆路斯與雷穆斯

一個雕像描繪兩個人類臊孲子食隻狼乸嘅奶；個雕像取材自羅穆路斯與雷穆斯嘅傳說。
羅穆路斯與雷穆斯（Romulus and Remus）係羅馬神話當中嘅一對雙胞胎兄弟，相傳佢哋由一隻狼乸湊大，後嚟大個咗建立咗羅馬。
羅策群

羅策群（1893年—1937年），廣東興寧人，抗日殉國將領。
羅策群係保定軍校六期工科畢業，畢業後返廣東當兵，係陳濟棠手下營長同團長。抗戰開始時，佢已經係第六十六軍一五九師四七五旅旅長。抗戰開始後，余漢謀從廣東調第六十六、八十三軍開赴上海淞滬前線，一五九師就曾經擊敗日軍久留米師團。羅因為戰功昇做少將副師長。南京保衛戰之中，第一五九師師長病咗，由羅策群代理師長。之後決定放棄南京，六十六同八十三軍一齊突圍。一五九師打前鋒，去到紫金山遇敵受阻，幾次都衝唔過去。羅策群於是高呼「丟那媽，幾大就幾大，唔好做衰仔！」，親自同手下一齊衝鋒，結果中彈殉國。而羅策群呢幾句說話，日後成為廣東軍隊嘅名言。
羅納德羅斯

羅納德 羅斯爵士，KCB（Sir Ronald Ross，1857年5月13號—1932年9月16號）係蘇格蘭醫生，主要研究瘧疾嘅侵入機制同埋治療方法，重喺西非發現傳播瘧疾嘅瘧蚊。佢因為瘧疾研究，喺1901年得到諾貝爾生理學或醫學獎。
羅素廣場站

羅素廣場站（英文：Russell Square tube station）係英國倫敦地下鐵皮卡迪利綫嘅車站，屬第1收費區，喺大倫敦劍頓區。
羅納德·費雪

羅納德·費雪係一個英國數學家、遺傳學家、統計學家、天文學家、生物學家。

貢獻
費雪失控呢個有關進化論性選擇嘅諗頭，就係由羅納德·費雪提出嘅。
羅紘武

羅紘武（粵拼：lo4 wang4 mou5；英文：Lo Hung Wu；1月1號—）係紅螞蟻合唱團嘅主唱，喺樂團解散後退居做幕後製作人。

經歷
佢幫趙傳製作過《我很醜，可是我很溫柔》專輯。1989年，佢出咗第一張個人專輯《堅固柔情》。
羅素·泰拔

羅素·泰拔（英文：Russell Teibert，1992年12月22號—）係加拿大一名足球員，效力緊溫哥華白浪，係溫哥華白浪最早嘅青訓直達球員之一。
羅素彼得斯

羅素彼得斯（Russell Peters，1970年9月29號—）係印度裔加拿大演員，1989年出道，2017年攞過國際艾美獎最佳藝術演出獎。
臺灣西部

臺灣西部（英文：Western Taiwan）係臺灣西半邊嘅地區，包括除咗宜蘭縣、花蓮縣、臺東縣之外淨低嘅部份，面積佔成個臺灣約莫三分二，人口更加佔超過九成。
臺灣赤楊

臺灣赤楊（學名：Alnus formosana）係樺木科赤楊屬嘅植物，原產臺灣。
臺灣銀行

臺灣銀行係中華民國臺灣地區嘅銀行，1899年創立，總部喺臺北市。1949年到2000年，臺灣銀行受中華民國中央銀行委託發行臺灣地區通用嘅法定貨幣新臺幣。
臺灣苗栗地方法院

臺灣苗栗地方法院係中華民國嘅三級法院之一，喺臺灣苗栗縣苗栗市，屬於普通法院，一般又會簡稱為苗栗地方法院、苗栗地院。
臺灣親中共派

臺灣親中共派，指臺灣地區親近中國共產黨同中華人民共和國政府嘅團體同人士，佢哋支持中國統一。 中國共產黨依賴臺灣親中共派嘅支持，加埋胡蘿蔔加大棒（中文：胡蘿蔔加大棒）嘅手段嚟威脅同臺灣開戰，同時提供商業同文化交流嘅機會。

概述
睇埋：共匪
臺灣親中共派大多主張「一個中國（中華人民共和國）」，俗稱「紅統（中文：統派）」。同主張「一個中國（中華民國）」嘅「藍統」唔同，前者主張中華人民共和國係中國嘅唯一合法政府，甚至認為中華民國係「阻擋統一嘅絆腳石」；後者主張中華民國係中國嘅唯一合法政府。
2022年，中華民國國家安全局（中文：中華民國國家安全局）局長表示，中國共產黨（CCP）響「認知作戰（中文：認知作戰）」中向當地網絡名人提供培訓，以作政治宣傳。
根據漢學家格里·格魯特 (Gerry Groot) 嘅講法，中共響香港「鞏固」一國兩制後，「響臺灣引起咗注意，令到少數臺灣親中共派嘅工作更加艱難，並加深咗其他人對中共承諾價值嘅懷疑」。 其他人都認為中共未能說服臺灣人。
2023年，中華民國大陸委員會（中文：中華民國大陸委員會）喺一份報告中表示，中共通過「認知作戰（中文：中華人民共和國資訊戰）」響臺灣嘅統戰力度正在增加。

經常被指親共嘅政黨
中國國民黨：國民黨內部分裂漸趨嚴重，有親共嘅人，亦有堅持中華民國立場嘅人。近年反共立場逐漸模糊，而且親共嘅人經常響重要國家議題上同共產黨同聲同氣，並對同自己立場唔同嘅人進行批鬥（例如2021公投中對侯友宜嘅批評），以及部分國民黨人士同親中媒體、中共往來頻繁，因此部分民眾同民主進步黨等政黨認為佢親共。
臺灣證券交易所

臺灣證券交易所（英語：Taiwan Stock Exchange，縮寫：TWSE），簡稱臺證所或證交所，係臺灣證券集中交易市場嘅經營機構，由臺灣證券交易所股份有限公司持有，座落於臺北101大樓內。臺灣證券交易所編製嘅加權股價指數，被視為係臺灣經濟走向嘅主要指標之一。
臺灣通史

《臺灣通史》係本臺灣史書，係連橫寫嘅，分三十六卷，用紀傳體寫。本書由1908年寫到1918年，當時係臺灣日本殖民地時期。
本書由605年，隋大業五年，寫到去1895年，清光緒廿一年。因為取材好闊，係研究臺灣史嘅重要著作。
臺灣蔴雀

臺灣蔴雀（粵拼：toi4 waan1 ma4 zoek2），又叫臺灣牌（toi4 waan1 paai2），或者簡稱臺牌，係一種臺灣式嘅蔴雀玩法，特點係打十六張牌，所以又有人叫佢做十六張麻雀。

簡史
臺灣麻雀原本係福建蔴雀一個分派，臺灣牌嘅十六張牌玩法就係師承自福建蔴雀，後來受日本蔴雀影響而自成一家。

特點
臺灣牌除咗特別在打十六張牌，又保留咗老章嘅冧莊制度，即係指莊家如果贏咗一鋪，可以再做多次莊，臺灣叫噉做「連莊」。另外，自摸同其他蔴雀都係贏三家，但係其他蔴雀都係由三家攤分，但臺灣牌就要每一家畀足，而唔係好似香港牌噉×1.5倍，換言之自摸就會贏三倍，於是形成有啲人出銃都唔食糊，寧願等自摸，為咗針對呢個問題，又定咗「過水」呢條例出嚟。臺灣牌又有一炮多響，即係指出銃如果有幾個人一齊食糊，噉出銃者就要輸晒幾家，可以算係咁多種蔴雀之中最大鑊嘅輸法。
另外又有「眼牌」，當叫緊糊嘅時候，你可以行去每一家後面，睇人哋做緊乜嘢牌。不過如果眼牌嗰陣有其他人食糊，噉眼牌條友就係唔係都要輸一番畀食糊者，當做「觀光費」。而臺灣牌計分或者籌碼，唔係按臺逐倍遞增，而係有一個基數，幾多番就跟返個基數計分或者計籌碼咁。亦無限定要幾多番先可以食糊，只要食到糊總有一個最低基數可以贏，呢啲無番嘅糊叫做「大雞糊」或者叫「屁胡」。形成臺灣牌以鬥快食糊為目的但係由於打十六張牌，加上番種多，即使鬥快食糊，仍然可以有好多變化。呢啲都係臺灣牌嘅特點。

基本玩法同埋相關術語
每人輪流行牌，咁叫做「一手」或者「一個打序」。四家行牌一周為之「一巡」。砌牌到食糊或荒局為之「一盤」，第一盤四人每輪流做莊下莊一回為之一圈。每四圈為之一將「（雀）」。三張相連嘅序數牌叫做「順子」，三張相同嘅牌叫做「坎子」或「刻子」。四張相同開咗槓嘅牌為之「槓子」，糊牌牌面嗰一對相同嘅牌為之將眼。順子、刻子、槓子統稱「搭子」。

胡牌型態
一手牌17張，唔包花牌、槓牌逾張，組成5副完成順子、坎子或者槓子同一對將眼，稱之為「五搭一對」，就可以食糊。另外亦有花糊，好似：配到、摸到、或者搶到花牌，八花齊集一家。

搬風
第一圈開始之前四個人隨意入座，拎東南西北四張牌任意疊起，由是但一個人掟三粒骰，所得點數由掟骰嗰個人計逆時針序輪點，點到嗰個位就定為東座位，由點到者起依次序喺疊起嗰東南西北四張牌拎一張，根你拎得個位以東南西北逆時針序重新入座，第二圈起每將喺原座位搬風，由前一將最後一盤糊牌個人掟骰，用同樣方法更換座位，四人新座位之間順序唔可以同之前一圈相同，唔係要重搬。

定莊
每圈第一盤由東家掟三骰子，所得點數根同樣方法輪點，點到個位就定為莊家位，亦即係呢圈嘅莊位。圈風器固定擺喺起莊位左桌角。莊家如果糊或嗰盤荒局就連莊，唔係就依逆時針序各家輪流做莊。每次輪到起莊位就叫做「一風圈」開始，圈風器就要遞轉一序。

洗牌
每盤牌開始前由各家合力將所有牌張掉轉正面，同時合力充分搞勻，為之洗牌。

暗槓
手牌有四張相同牌，可以喺摸牌之後以牌背面放喺門前，唔使畀人睇到牌面，然後槓尾補牌。

明槓
分加槓同碰槓二種。碰得嘅明可以同手牌入面相同嘅第四張開槓補牌，為之加槓。手牌入面已經有暗坎，其他人打出相同嘅第四張就要開槓補牌，為之碰槓。明槓四張牌一定要開出嚟見人。

胡牌
手牌入面明暗牌同其他人捨牌(含加槓)或者本身嘅摸牌組成「五搭一對」就為之胡牌，可以食糊，除咗「五搭一對」，重有啲特殊胡牌好似嚦咕嚦咕、花胡等同樣可以食糊。

牌面
胡牌時手牌同花牌成副牌嘅組合牌型同台數，為之牌面。

聽牌
即廣東牌嘅「叫糊」，當係只係爭一張牌就可以食糊，就為之聽牌，除咗天聽或者地聽，聽牌唔須要特別宣布。

放銃
即係廣東話「出沖」或者「出銃」。打出嘅牌有人食糊，為之放銃。如果係叫緊糊就為之胡銃。

攔胡
幾家同時胡牌，咁離放銃者順序最近一家可以優先胡牌，但如果胡牌者已經伸手摸牌就喪失優先權。

過水
得糊牌而唔食糊，為之過水，之後本身再打出（或加槓）一張無得糊嘅牌前唔可以食糊，否則當詐胡。如果得胡牌者未食糊但伸手摸咗牌都當過水。

解除過水
打出（或加槓）一張食唔到胡嘅牌就可解除過水，加槓補牌如果成胡，自摸都有效，過水嗰陣暗槓因為無實際打出牌，都唔當係解除過水，而補牌唔可以當自摸。

荒局
打到尾都無人食糊，即係話牌牆除殘牌8墩外都摸晒，但仍然無人有糊牌，為之荒局，要重開新盤，而莊家續莊，同時施行鐵八墩殘牌牌局，要得廢除俗稱一路歸西、四風連和、四槓和局、九么和局等荒局作法。

相公
即係摸漏牌或摸多咗牌，正常冇人發現或者和局就走得甩，但若果有人發現而且出銃嘅話，就包全家（即係食糊嗰個人食嘅番所得嘅錢乘3）。
蒸酒灣

蒸酒灣，係香港一灣，喺九龍東面，洋面連住九龍灣，鯉魚門與三家村之間。今有三家村避風塘。英文舊時寫Chong Lui。
蒸餾水

蒸餾水係經過蒸餾處理嘅水，清走徂水入面絕大部份嘅雜質，可以直接飲用，不過就缺少咗一般食水有嘅微量礦物質。
蒸騰

蒸騰（粵拼：zing1 tang4，英文：Transpiration）係指啲水分喺植物表面蒸發嘅過程，例如葉，莖同花。
蒸鬆糕

蒸鬆糕，又叫鬆糕，係種廣東小食，傳統係用糯米粉、麵粉、發粉同白糖裝落隻碗度蒸成。亦有人會落埋雞蛋或者吉士粉，令佢變黃色同有蛋味，同馬拉糕有少少似。

俗語
蒸鬆糕呢樣小食有個相關俗語「上面蒸鬆糕，下面賣涼粉」，即係話人上半身著得好密實，但下半身就好少布。
蒺藜

蒺藜（Tribulus terrestris）係蒺藜目蒺藜科蒺藜屬嘅一種植物。佢亦係種藥草。
蒸發

蒸發係種熱力學嘅物理現象，指液體表面汽化變成氣體。呢種現象喺沸點下面都可以出現。
蒸籠

蒸籠係煮食架生，用嚟裝食物放嚮滾水上面，利用熱水蒸氣將食物蒸熟。
蒸籠結構分為外圈，內膽同底板三部份。質料以前多數係用竹片，而家摩登廚房嘅蒸籠多數係鋁合金，方便清潔。不過，茶樓酒家都係沿用山貨竹織蒸籠，所謂有傳統風味。
嚮外國，蒸食物都係用合金蒸籠，唔係竹織。
蒸餾酒

蒸餾酒，當中好多亦會叫烈酒，係經蒸餾過程令酒精濃度更高嘅酒。正常釀酒酒精濃度只係去到十幾度，但如果經過反覆蒸餾，濃度閒閒地有三四十度。拔蘭地、伏特加、氈酒、特基拿、冧酒、威士忌、燒酒都係比較出名嘅蒸餾酒。
良八世

良八世（Leo VIII，又譯利奧八世，915年—965年3月1號）係羅馬天主教第132任教宗，963年到965年在位。
艦隊

艦隊又叫海軍艦隊，係海軍旗下由多艘軍艦組成嘅作戰單位，大致對應陸軍旗下嘅軍團。
良七世

良七世（Leo VII，又譯利奧七世，—939年7月13號）係羅馬天主教第126任教宗，936年到939年在位。
艙口

艙口，係船部位，係艙嘅口，可以通出船面，畀人貨上落之用。艙口有蓋，叫艙口蓋，上下開得。

文
英文艙口蓋叫hatch，艙口叫hatch way。
良六世

良六世（Leo VI，又譯利奧六世，—929年2月）係羅馬天主教第123任教宗，928年到929年在位。
艇仔

艇仔（Dinghy）係細隻嘅艇，一般只係容納一到幾個人，通常要用人力撑，亦可以裝船尾機推郁。

文化
廣東話艇仔亦都可以指賭場同賭客之間嘅中間人。
廣東有種粥叫艇仔粥。
良五世

良五世（Leo V，又譯利奧五世，—903年）係羅馬天主教第118任教宗，903年在位。